TV7 JERUUSALEMMA UUDISED
Tänased teemad -
"Panama paberites" on Iisraeli firmasid ja osanikke
Relvade vool Lähis-Itta ohustab Iisraeli
Iisrael valmistub tsunamideks
Arheoloogilised leiud Tiberiases
Iisraeli saabub üle 1000 Etioopia juudi
TV7 Jeruusalemma Uudistest - Shalom!
The Times of Israeli teatel mainivad nn Panama paberid
600 Iisraeli firmat ja 850 aktsionäri.
Haaretzi teatel on Iisraeli nimede seas ka üks tippadvokaat,
lahkunud peaminister Ariel Sharoni kantseleiülem
ja ühte Iisraeli rikkaimasse perre kuuluv Aafrika kaevandustööstur.
The Times of Israeli teatel ei tähenda nimede esinemine lekitatud pabereis,
et nad on tingimata midagi väära teinud,
vaid nende seotust pabereis mainitud firmadega.
Teiste artiklis nimetatute seas
on ka PO presidendi Abbasi kõrge majandusametnik,
kes kasutas välisarveid
araabiamaadest saabuva raha ülekandmiseks palestiinlastele.
The Times of Israeli teatel
hoiatab Õhujõudude peastaabiülem brigaadikindral Tal Kalman,
et regiooni voolavad relvad võivad muuta võimutasakaalu.
Kalman viitas ilmselt Iraanile ja selle kasvavale võimupositsioonile
ning mõnedele radikaalsetele islamirühmitustele.
Viidates USA lubadusele
kindlustada Iisraeli armee varustuse paremus,
ütles Kalman, et Euroopast, USAst ja Hiinast regiooni saabuv sõjavarustus
võib Iisraeli kaitse- ja õhujõudude ees kvalitatiivse edumaa saavutada.
Kalmani sõnul on Iisraeli Õhujõududel keskseim ja olulisim roll
Iisraeli kaitsmisel ohtude vastu, kuid olukord võib nüüd muutuda.
Hävitajad, ballistilised raketid, arenenud maa-õhk raketid
ja võidurelvastumine koos ebastabiilsusega
on suure ohu tekitanud.
Iraani tuumalepingu ja sanktsioonide kaotamise järel
on Iraan hankinud sõjavarustust, sh S-300 õhutõrjesüsteemi Venemaalt
millele Iisrael on vastu olnud.
Hoolimata Venemaa osalisest taandumisest Süüriast,
jääb sinna veelgi kaasaegsem S-400 õhutõrjesüsteem
ja muud Vene sõjavarustust.
Kalmani sõnul lükkab Iraani tuumalepe tuumahävingu ohtu edasi,
kuid endiselt eksisteerib konventsionaalse sõja oht
Iraani rahastatud ja Iisraeli vastu tegutsevate rühmituste poolt
ja seda kasutatakse ära vähemalt järgmised 10 aastat.
Iisraelile USA poolt igaaastaselt antud ca 3 mlrd dollarine sõjaline abipakett
lõpeb 2017. a, kuid Iisrael on palunud tõsta toetust
alates 2018. aastast 5 miljardini,
et juudiriik suudaks säilitada vaenlaste vastu kvaliteetse armee.
Arutz Sheva teatel valmistub Iisrael tsunamideks.
Iisraeli päästeorganid osalesid hiljuti riigi esimesel tsunamisimulatsioonil,
et kasvatada rahva teadlikkust ja harjutada vajalikku tegevust,
kui Iisraeli rannikut peaks tabama tsunami.
Õppus hõlmas rahva evakueerimist Ashdodi ja Ashkeloni rannikualadelt.
Vahemeri on tsunamialdis piirkond.
25 % kõigist inimajaloo vältel registreeritud tsunamidest
on toimunud Vahemerel.
Iga 100 aasta järel tekib merel keskmine või suur tsunami.
Iisraeli rannikut tabab hiidlaine keskmiselt iga 250 aasta tagant.
Viimaseim hoiatus anti 2015. a aprillis,
kui Küprosel toimus üle 6-palline maavärin,
millele järgnes teine hoiatus päev hiljem
seoses sama suure maavärinaga Kreetal.
The Jerusalem Post kirjutab
Gennetsareti järve läänekaldal asuvas 2000-aastases juudi asulas
ja Magdalas teise templi aegses sünagoogis tehtud leidudest.
Piirkonna värsketel kaevetöödel
on leitud haruldasi ja hästi säilinud muinasesemeid,
ntks pronksist viirukikühvel ja kann.
Kaevepiirkonda peetakse selle ajaloolise ja religioosse tähtsuse tõttu
ristumispunktiks nii juutidele kui kristlastele.
Magdala oli kunagi Rooma aja algul suur juudi asula.
Selle kreekakeelne nimi Taricheae tähendab kalasoolamiskohta,
mis viitab linna tollaste elanike peamisele elatusallikale.
Iisraeli muinsuskaitseametnike sõnul mainitakse juudi allikates,
et linnas oli teise templi hävingu ajal
Josefuse olulisim armeebaas Galileas sõjas roomlaste vastu.
Lisaks on kristlaste ajalooürikuist leitud tõendeid Magdala kohta.
See olevat olnud Jeesuse jüngri Maarja Magdaleena sünnipaik.
Luuka evangeeliumi järgi järgis Magdaleenaks kutsutud Maarja,
kellest aeti välja 7 deemonit, Jeesust Tema ristilöömiseni
ja Johannese evangeeliumi järgi
oli Maarja Jeesuse ülestõusmise esimene tunnistaja.
Kaevamistel leitud iidse viirukikühvli heebreakeelne vaste on 'mahta',
mis lähtub rehitsemisest või hõõguvate süte kogumisest.
Ynet Newsi teatel
nõustus Iisraeli valitsus kolima juudiriiki 3000 Etioopia juuti.
Peaministri partei Likud teatas asjast pärast seda,
kui kaks valitsuskoalitsiooni esindajat keeldusid hääletamistest,
kuna peaminister Netanyahu
keeldus Etioopiasse jäänud juute Iisraeli toomast.
Kuigi parlamendiliikmed tegutsesid moraalselt,
teavad nad Likudi teatel, et rikkusid kokkulepitud kombeid
ja aktsepteerisid neile suveistungeiks määratud tegevuspiirangud.
Talvisel istungjärgul kaalus valitsus
nende parlamendiliikmete töö keelustamist komisjonides.
Sellest siiski loobuti seoses valitsuskoalitsiooni suhetega
ning kartusest, et olukord halveneb ja otsustati asi kõnelustel lahendada.
Etioopias allesjäänud falash mura juutide immigreerumine
kiideti valitsuses heaks juba eelmisel aastal,
kuid tänavu veebruaris jäeti plaan riiulile,
kuna eelarves polnud selleks raha
ja selle teostamine maksab ca 800 mln USD.
Hiljuti avaldas ca 1500 Etioopia juuti Jeruusalemmas meelt
ja nõudis Etioopiassse jäänud juutide Iisraeli toomist.
Need olid meie tänased uudised. Shalom ja kohtumiseni!
Tõlge: Monika Jaaguri